07/06/2021 | Administración LocalMunicipal
A Baña
Bases e convocatoria brigada lume

RESOLUCIÓN DA ALCALDÍA ASUNTO: APROBACIÓN DAS BASES REGULADORAS PARA A CONTRATACIÓN COMO PERSOAL LABORAL TEMPORAL DA BRIGADA DE INCENDIOS COMPOSTA POR UN/HA XEFE DE BRIGADA, UN/HA PEÓN CONDUTOR E TRES PEÓNS DE BRIGADA E CREACIÓN DUNHA BOLSA DE EMPREGO. ANTECEDENTES O 09/02/2021 asinouse a segunda addenda ao convenio interadministrativo subscrito entre a consellería do Medio Rural e o Concello da Baña para a participación na prevención e defensa contra incendios forestais durante o ano 2020 co financiado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020. O cumprimento do dito convenio inclúe a realización da seguinte acción: – A contratación durante 3 meses dunha brigada de 5 operarios, para o desenvolvemento de labores de vixilancia e defensa e para a realización de ata un máximo de 10,0348 hectáreas/brigada de traballos de prevención mediante forma manual. Cumprir co dito convenio esixe seleccionar e contratar como persoal laboral temporal dunha brigada de 5 operarios (1 xefe de brigada; 1 peón condutor; 3 peóns de brigada) para o desenvolvemento do contido do convenio. Así mesmo e para os efectos de evitar que as baixas do persoal contratado impidan a execución dos traballos de prevención e extinción faise necesario crear listas de aspirantes que podan cubrir as baixas que xurdan. CONSIDERACIÓNS TÉCNICAS E XURÍDICAS Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. Artigo 21.1. g) da Lei 7/85, do 2 de abril, reguladora das bases de réxime local, RESOLVO: PRIMEIRO.–Aprobar a convocatoria e as bases reguladoras da contratación como persoal laboral temporal dunha brigada de 5 operarios (1 xefe de brigada; 1 peón condutor; 3 peóns de brigada) e a creación dunha bolsa de emprego de entre as persoas aspirantes que cumpran os requisitos establecidos nas bases para a súa provisión con carácter temporal que se incorporan ao final desta resolución. SEGUNDO.–Publicar a presente resolución e o texto íntegro das bases no taboleiro de anuncios, na páxina web do Concello da Baña e no Boletín Oficial da Provincia da Coruña. TERCEIRO.–Dar conta ao Pleno, de acordo co disposto no artigo 42 do ROFRXEL. A Baña, 2 de xuño de 2021. O alcalde, José Antonio Pereira Gil O secretario, Ricardo Garrido Canedo BASES DE SELECCIÓN PARA A CONTRATACIÓN DUNHA BRIGADA DE 5 OPERARIOS (1 XEFE DE BRIGADA – CAPATAZ; 1 PEÓN CONDUTOR E 3 PEÓNS DE BRIGADA) PARA A PREVENCIÓN E DEFENSA CONTRA INCENDIOS FORESTAIS NO CONCELLO DA BAÑA E CREACIÓN DUNHA BOLSA DE CONTRATACIÓN E PERSOAL LABORAL TEMPORAL DE CAPATACES, PEÓNS CONDUTORES E PEÓNS PARA A BRIGADA DE PREVENCIÓN E DEFENSA CONTRA INCENDIOS FORESTAIS DO CONCELLO DA BAÑA BASE 1.–Obxecto da convocatoria. Constitúe o obxecto desta convocatoria a contratación en réxime de dereito laboral temporal dunha brigada de 5 operarios composta por un xefe de brigada, un peón condutor e tres peóns para o desenvolvemento de labores de vixilancia e defensa para a realización de traballos de prevención mediante o control do combustible de xeito manual e creación dunhas bolsas de contratación de persoal laboral temporal de xefes de brigada, peóns condutores e peóns para a brigada de prevención e defensa contra incendios forestais do Concello da Baña para a súa contratación neste ano de 2021 e /ou nos vindeiros anos, sen prexuízo de que, antes da súa contratación, os aspirantes teñan que superar e acreditar os estremos esixidos pola normativa de aplicación e sempre que sexa posible a súa cobertura de conformidade cos requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. A contratación será durante 3 meses. A bolsa de contratación terá unha vixencia ata o 31/12/2023 con posibilidade de prórroga dun ano a maiores. Durante a vixencia destas bases poderase proceder, mediante convocatoria ao efecto, á revisión de méritos. A contratación realizarase a través da modalidade de contrato de obra ou servizo, cunha xornada segundo a lexislación vixente e conforme ás quendas de traballo que estableza o Distrito Forestal cos descansos establecidos por lei e coas retribucións correspondentes segundo o convenio asinado entre a consellería do Medio Rural e o Concello da Baña. Con carácter xeral, a modalidade contractual será de obra ou servizo determinado, establecéndose un período de proba de 15 días. As funcións a desenvolver polos membros da brigada virán determinadas polo Convenio de colaboración para a prevención de incendios forestais subscrito entre a Consellería de Medio Rural e o Concello da Baña. Sen ánimo exhaustivo, as funcións serán: – Traballos de vixilancia e defensa contra os incendios forestais, incluíndo a condución de vehículos – Traballos encamiñados á prevención que diminúan o risco de propagación e minoren os danos dos incendios, no caso de producirse. – Realizar as labores de prevención (roza, rareo e eliminación de restos) nos 3 meses de operatividade das dúas brigadas en vía e camiños forestais, áreas de corta lumes, e nas súas faixas de xestión de biomasa de titularidade municipal, ou en superficies sobre os cales a entidade local terá cesión de aproveitamento, uso e/ou desfrute realizada por parte das persoas responsables de acordo co artigo 21 terceiro da Lei 3/2017, do 9 de abril, de prevención e defensa contra os incendios forestais de Galicia ou superficies de propietario descoñecido, previa acreditación de dita condición. Todo isto cando non sexa posible a mecanización de ditos traballos. Cando concorran razóns extraordinarias de emerxencia, o órgano autonómico poderá decidir a mobilización das brigadas fóra do termo municipal. Conforme ao convenio asinado entre a Consellería do Medio Rural e o Concello da Baña, os membros da brigada terán plena dispoñibilidade (incluíndo domingos, festivos, quendas de noite.), conforme ás necesidades do servizo A retribución do salario bruto incluída a parte proporcional das pagas extras dos traballadores será: De conformidade co artigo 33 da Lei 39/2015 de procedemento administrativo común, e en coherencia coa necesidade urxente que pretende cubrirse, o procedemento tramitarase de urxencia. BASE 2.–Duración da provisión. Os aspirantes seleccionados no presente proceso selectivo serán contratados como traballadores por servizo determinado, dándose de alta na Seguridade Social e demais requisitos legais, tendo unha duración o contrato de tres meses que é o prazo de vixencia da subvención outorgada ao Concello para o seu financiamento. No caso de prórroga do financiamento, o contrato prorrogarase igualmente pola mesma duración. Neste caso, a duración do servizo está condicionada á subvención percibida polo Concello da Xunta de Galicia ou eventualmente doutras Administracións para desenvolvelo mesmo, extinguíndose o contrato no momento de cesamento da mesma. Ao remate do proceso selectivo aprobaranse unha lista de aspirantes a cada un dos postos de persoal laboral temporal, para a súa contratación, de ser o caso, neste ano 2021 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural ou establecidos nestas bases polo Concello da Baña e sempre que sexa posible a súa cobertura de conformidade cos requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. BASE 3.–Publicidade. Estas bases publicaranse na páxina web do Concello e no Boletín Oficial da Provincia da Coruña Os resultados das probas a efectos de notificación dos interesados, así como as citacións e emprazamentos dos mesmos, levaranse a cabo unicamente a través do taboleiro de anuncios do Concello (artigo 45.1. b) da Lei 39/2015 do procedemento administrativo) BASE 4.–Requisitos das persoas aspirantes. Os aspirantes deberán reunir os seguintes requisitos, referidos á data na que remate o prazo de presentación de instancias: a) Ser español ou posuír a nacionalidade de calquera dos estados membros da Unión Europea ou a dalgún dos Estados aos que sexa de aplicación a libre circulación de persoas traballadoras nos termos definidos no Tratado Constitutivo da Unión Europea, en virtude dos tratados internacionais celebrados pola Unión Europea e ratificados por España, todo isto nos termos do artigo 57 do Estatuto Básico do Empregado Público. b) Ter cumpridos os 18 anos da idade, e non superar a idade máxima de xubilación. c) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. d) Posuír capacidade funcional para o desempeño das tarefas. Requisitos específicos: Posto de xefe de brigada: Código de ocupación: encargado/capataz forestal: XXXXXXXXX estar en posesión dalgunha das seguintes titulacións: – Enxeñeiro de montes (CÓDIGO: 21130027). – Enxeñeiro técnico forestal (CÓDIGO: 27120022). – Técnico superior en xestión e organización de recursos naturais e paisaxísticos (CÓDIGO: 518520021104). – Técnico en traballos forestais e conservación do medio natural (CÓDIGO: 336230021109). – Formación profesional equivalente. Con carné de conducir B. Posto de peón de brigada condutor, no código 95431028 con carné de conducir B. Postos de peón de brigada, no código 95431028. BASE 5.–Forma e prazo de presentación de instancias. As persoas que desexen tomar parte nas probas selectivas deberán facelo constar mediante instancia dirixida ó Sr. alcalde do Concello da Baña. O prazo para a presentación de solicitudes será de cinco días hábiles, a contar desde o día seguinte ao da publicación do anuncio no Boletín Oficial da Provincia da Coruña, nas dependencias municipais do Concello da Baña (en horario de 9.00 a 14.00, de luns a venres), ou polos medios previstos na Lei 30/2015, reguladora do 1 de outubro, do Procedemento Administrativo Común das Administracións Públicas. Cando se presente en calquera centro ou oficina distinta do Rexistro do Concello, darase comunicación desta presentación remitindo copia co número de rexistro ao Concello da Baña por fax (981886616), correo electrónico (correo@concellodabana. gal). As persoas interesadas terán á súa disposición na páxina web e no Concello o modelo de solicitude. A presentación da solicitude supón o coñecemento e aceptación expresa do contido destas bases. As bases, así coma os resultados das probas selectivas serán publicadas no taboleiro de edictos do Concello e na páxina web do Concello da Baña (www.concellodabana. gal). A solicitude deberá ir acompañada da seguinte documentación: a) Fotocopia do DNI ou documento correspondente ao país da UE. b) Documentación que acredite os extremos do punto 4 destas bases. A experiencia laboral acreditarase mediante contratos de traballo ou equivalentes ou Informe de vida laboral. c) Declaración xurada de non ter sido separado mediante expediente disciplinario do servizo de ningunha Administración Pública, nin atoparse inhabilitado para o exercicio das funcións publicas. d) Fotocopia e orixinal do carné de conducir B. BASE 6.–Admisión das persoas aspirantes. Rematado o prazo de presentación das solicitudes, a Alcaldía ditará resolución declarando aprobada a lista de persoas admitidas e excluídas. Na devandita resolución, que se publicará no taboleiro de edictos e na páxina web do Concello da Baña, sinalarase o día e a hora na que os aspirantes comparecerán para realizar as seguintes probas: prácticas, médicas e físicas, sendo calquera das tres probas eliminatorias. O orde de chamamento das persoas aspirantes será a partir da letra S, segundo o resultado do sorteo feito público por Resolución do 30 de xaneiro de 2020 pola que se fai público o resultado do sorteo ao que se refire o Regulamento de selección de persoal da Administración da Comunidade Autónoma de Galicia (DOG n.º 27 do 10 de febreiro de 2020). BASE 7.–Tribunal cualificador. O tribunal estará constituído por: Presidente/a: un funcionario designado pola Alcaldía. Secretario/a: un funcionario designado pola Alcaldía. Vocais: como mínimo tres vocais designados pola Alcaldía. Os/as vocais deberán ter titulación ou especialización igual ou superior á esixida para o acceso á praza convocada. O Tribunal non poderá constituírse nin actuar sen a presenza de máis da metade dos seus membros, sexan, indistintamente, titulares ou suplentes. En todo caso será necesaria a presencia do Presidente/a e do Secretario/a ou de quen os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. BASE 8.–Procedemento selectivo. O procedemento selectivo é o concurso oposición. FASE DE OPOSICIÓN (máximo 20 puntos) PRIMEIRO EXERCICIO: Con carácter obrigatoria e eliminatoria, consistirá na realización dunha proba práctica directamente relacionada coas funcións a desenvolver no exercicio do posto de traballo. A proba esta dirixida a determinar os coñecementos dos/as aspirantes sobre a posto de traballo a desenvolver, a profesionalidade e o coñecemento do medio. O tribunal valorará a rapidez e adecuación da resposta da persoa aspirante a situación proposta, a capacidade de valoración da situación á que se enfronta e a súa pericia no manexo da situación. Corresponderá ao tribunal determinar o nivel mínimo esixido para a obtención das cualificacións de conformidade co sistema de valoración que acorde para cada exercicio. Terá unha puntuación máxima de 15 puntos. SEGUNDO EXERCICIO. O segundo exercicio consistirá nunha entrevista persoal ás persoas candidatas sobre as funcións a desenvolver no desempeño do posto correspondente. Terá unha puntuación máxima de 5 puntos. ACREDITACIÓN DO COÑECEMENTO DA LINGUA GALEGA Con carácter obrigatorio e eliminatorio e en aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba escrita de galego. Será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Corresponderá ao tribunal determinar o nivel mínimo esixido para a obtención das cualificacións de conformidade co sistema de valoración que acorde para cada exercicio FASE CONCURSO (máximo 10 puntos) BAREMACIÓN DE MÉRITOS. Máximo de 10 puntos. A puntuación obtida nesta fase, non será eliminatoria. Baremo para a valoración de méritos é o seguinte: 1. Experiencia laboral computarase ata un máximo de 6 puntos: Para os postos de peóns de brigada e peóns de brigada condutores: – Traballos prestados como peón de brigada/forestal: Por cada mes completo traballado 0,10 puntos. Para os posto de xefes de brigada: – Traballos prestados como xefe/capataz de brigada/forestal: Por cada mes completo traballado 0,10 puntos. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30 computaranse como un mes si son máis de 15 días. A experiencia profesional deberá acreditarse mediante certificado de vida laboral (co obxecto de determinar a duración real da relación contractual) e copias auténticas dos contratos de traballo onde figure de forma clara a categoría do posto de traballo desenvolvido (co obxecto de determinar as funcións realizadas). De non achegar ambos documentos vida laboral e contrato non se terá en conta os méritos alegados. No caso de que o Tribunal de selección ante a documentación presentada observe dubidas tanto referente á duración do contrato como en canto a que se trate dun contrato relacionado co servizo de prevención e extinción de incendios, non valorará dita experiencia laboral. Dadas as características dos tipos de postos de traballo non se terán en conta a experiencia que poda ter sido levada a cabo baixo o réxime de autónomo Aqueles candidatos/as que traballasen no Concello da Baña poderán solicitar mediante a presentación do anexo III para que o Concello lle expida a correspondente certificación.1) Para todos os postos, a formación valorarase do seguinte xeito: Cursos, seminarios e xornadas directamente relacionados co posto ofertado, a puntuación non poderá superar un 4 puntos. (NON SE VALORAN CURSOS DE INFORMÁTICA E DE IDIOMAS). Establécese o seguinte baremo: – Cursos entre 10 e 20 horas de duración: 0,10 puntos. – Cursos entre 21 e 30 horas de duración: 0,20 puntos. – Curso entre 31 e 40 horas de duración: 0,30 puntos. – Curso entre 41 e 50 horas de duración: 0,40 puntos. – Curso de entre de 51 a 100 horas de duración: 0,50 puntos. – Curso de máis de 101 horas de duración: 1 punto. Os cursos onde non figure expresamente o número de horas, non se valoraran, así como os congresos, simposios e xornadas. Os méritos alegados acreditaranse mediante documentos orixinais ou copias autenticadas. Os cursos impartidos por entidades homologadas polas Administracións deberá constar dita homologación ben no título ou ben en documento aparte que sexa aportado polo propio aspirante, de non constar, non se procederá á súa valoración. As dúbidas que se susciten serán resoltas pola citado tribunal, que terá a facultade de interpretar estas bases, facendo constar na acta correspondente os acordos adoptados. Os méritos admisibles e valorados serán unicamente os presentados na data de realización do proceso selectivo. A falta de acreditación dos méritos non será corrixible e xerará a non valoración dos mesmos. Os empates producidos nas puntuacións obtidas por 2 ou máis candidatos/as na puntuación final dirimirase atendendo á puntuación máis alta acadada na proba teórica, se segue existindo empate atenderase á puntuación máis alta acadada no apartado de experiencia laboral na fase de valoración de méritos, e se segue existindo empate atenderase á puntuación máis alta acadada no apartado de formación e segue existindo empate, atenderase ó apartado de cursos de galego ou validación. De manterse igualmente o empate resolverase pola orde alfabética do primeiro apelido, e de ser igual, polo segundo, a partir da letra S, segundo o resultado do sorteo feito público por Resolución do 30 de xaneiro de 2020 pola que se fai público o resultado do sorteo ao que se refire o Regulamento de selección de persoal da Administración da Comunidade Autónoma de Galicia (DOG n.º 27 do 10 de febreiro de 2020). De persistir o empate, este resolverase por sorteo. As persoas admitidas serán convocadas, en chamamento único quedando decaídos no seu dereito os solicitantes que non compareceran a realizalo, a realización da proba escrita, no lugar e día que se anunciarán na páxina web e taboleiro de anuncios do Concello da Baña, cunha antelación mínima de dous días. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa identidade. BASE 9.–Proposta de contratación. A orde de contratación definitiva de todos os aspirantes virá determinado pola suma da puntuacións obtidas nas distintas probas da oposición; no caso de empate resolverase pola maior puntuación obtida no exame práctico e, se persiste o empate, por sorteo. A orde de clasificación definitiva determinará a proposta de nomeamento do Tribunal. En ningún caso, o tribunal cualificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que superasen a fase de oposición por orde de puntuación, sempre que reunisen os requisitos da convocatoria. A contratación se lle notificará ó interesado para que formalice o correspondente contrato no prazo máximo dunha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. BASE 10.–Resolución. Concluído o proceso selectivo, o Concello da Baña publicará no taboleiro de anuncios do Concello e na paxina web: www.concellodabana. gal, as listaxes das persoas candidatas que se contratarán e as listaxes de persoas suplentes, coas que se formará unha bolsa de traballo para cubrir as vacantes que eventualmente puideran xurdir, ou para atender necesidades de emerxencia e imprevistos en xeral. As persoas aspirantes propostas para formalizar o contrato laboral, deberán presentar nun prazo máximo de dous días naturais dende a publicación da lista de candidatos os seguintes documentos: a) Certificado de titularidade de conta bancaria. b) Copia da Tarxeta Sanitaria ou número da Seguridade Social. No caso de que dentro do prazo indicado, e salvo os casos de forza maior debidamente acreditados, non presentasen a documentación ou da mesma se deducise que carecen dalgún dos requisitos esixidos, non poderán ser contratados, quedando anuladas todas as actuacións, sen prexuízo da responsabilidade en que puidesen incorrer por falsidade nas súas solicitudes de participación. E procederase ao chamamento dos seguintes aspirantes por orde de puntuación. De producirse algunha vacante nas prazas ofertadas durante a vixencia dos contratos, serán chamados aqueles aspirantes que houbesen superado esta proba por orde de puntuación, sempre que reunisen os requisitos da convocatoria. Os resultados das probas a efectos de notificación dos interesados, así como as citacións e emprazamentos dos mesmos, levaranse a cabo unicamente a través do taboleiro de anuncios do Concello. BASE 11.–Formación de bolsa de traballo. Na acta da última sesión do tribunal de selección incluiranse una lista dos/as aspirantes que superaron o proceso selectivo segundo a orde de puntuación obtida. A acta do tribunal de selección elevarase á Alcaldía para que dite resolución de aprobación da listas de aspirantes. Os aspirantes contidos nas ditas listas poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural e sempre que sexa posible a súa cobertura de conformidade cos requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. Ademais, con carácter previo a súa contratación, deberán presentar informe médico no que conste expresamente que teñen capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que os aspirantes teñan que superar algunha proba esixida no correspondente convenio ou nas presentes bases, a proba realizarase ante o tribunal de selección que con ocasión deste proceso se nomee, sen prexuízo de nomear un novo tribunal ao efecto. As listas de aspirantes que se creen terán unha vixencia de dous anos. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproban novas listas de aspirantes. O funcionamento da bolsa rexerase polas seguintes normas – Os chamamentos realizaranse por vía telefónica. En aras de garantir este procedemento o/a interesado deberá comunicar ao Concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de ser contratado. De manifestar a súa disposición, a alcaldía ditará resolución de requirimento –a resolución será publicada na páxina web do Concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)– para que acrediten e, no seu caso, superen os extremos requiridos no correspondente convenio, realicen as probas físicas correspondentes e declaración xurada de non estar incurso en inhabilitación para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior entres outros, estar desempeñando actividade laboral no sector público ou privado debidamente acreditado). De non manifestar a súa disposición, pasarase a chamar ao seguinte aspirante da lista. Ao rematar o contrato, o/a aspirante retornará ao posto que lle corresponda na lista aprobada. BASE 12.–Interpretación das bases. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo o non previsto nestas bases. BASE 13.–Recursos. Contra a Resolución da Alcaldía que aprobe estas bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses, contados dende o día seguinte ao da publicación das presentes bases no taboleiro de anuncios do Concello, segundo o artigo 46.1 da Lei 29/1998, do 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 123, 124 e 30 da Lei 39/2015 do procedemento administrativo común das administracións públicas). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das administracións públicas). ANEXO I MODELO DE SOLICITUDE D./D.ª., con DNI número., e domicilio, para os efectos de notificación, en.,., C. P., teléfono. EXPÓN: Que desexa participar no concurso-oposición convocado para a provisión do posto de traballo de Peón forestal Peón condutor Xefe de brigada Mediante contratación en réxime laboral temporal por obra ou servicio determinado, de acordo coas bases de selección de persoal laboral temporal para a brigada de prevención e defensa contra incendios forestais do Concello da Baña. Para tal efecto fai constar: 1.º.–Que reúne todos e cada un dos requisitos esixidos nas bases da convocatoria, e que aporta a documentación esixida para ó efecto (orixinais ou copias compulsadas) 2.º.–Que coñece e acata incondicionalmente o contido das bases.3.º.–Que son certos tódolos datos obrantes na presente solicitude.4.º.–Que achega coa presente solicitude a seguinte documentación: 5.º.–Que non estou incurso en inhabilitación para ser persoal das Administracións Públicas e non fun separado nin inhabilitado do servizo público. Por todo o exposto, SOLICITA que se teña por presentada esta solicitude e sexa admitido ao proceso selectivo. _________________, ___ de _________________de 20 Asdo. BASE 1 BASE 2 BASE 3 BASE 4 ANEXO II RELACIÓN DE MÉRITOS Relación de méritos. Nome e apelidos Posto ao que aspira: